Kofi Osei-Ameyaw

**Kofi Osei-Ameyaw** yɛ Ghana mmaranimni ne kan mmrahyɛbaguani a ɔgyina Asuogyaman amansin ananmu wɔ Ghana Apueeɛ Mantam mu. Na ɔyɛ Ghana Ɔmanpanyin a ɛtɔ so nnan ne 6 mmrahyɛbagua no muni. Ɔyɛ Ɔman Ho Dɔ Kuw Foforo no muni .

## Mfitiase asetra ne nhomasua
Wɔwoo Osei-Ameyaw wɔ Ɔpɛpɔn 20, 1960. Ɔfiri Gyakiti-Akwamu a ɛwɔ Ghana Apueeɛ Mantam mu. Ɔyɛ Macquarie Sukuupɔn a ɛwɔ Sydney no ade. Onyaa mmara ho abodin krataa wɔ sukuupɔn no mu. Eyi sii wɔ 1985 mu. Mprempren ɔreyɛ mmara ho abodin krataa a ɛkorɔn wɔ sukuupɔn koro no ara mu

## Adwuma
Osei-Ameyaw na ɔhyehyɛɛ Lloyds International College a ɛwɔ Sydney, Australia.  Na ɔyɛ Mirage Royal Apartments a ɛwɔ East Legon ne Careshare Foundation no guamtrani.  Efi January 2020 no, na ɔyɛ Association of Lotto Marketing Companies no kwankyerɛfo panyin.

## Amammui mu adwuma
Osei-Ameyaw yɛ Ɔman Ho Dɔ Kuw Foforo no muni .  Ɔbɛyɛɛ mmrahyɛbagua muni fi Ɔpɛpɔn 2005 bere a ɔdaa ne ho adi sɛ nkonimdifo wɔ Amansan Abatow mu wɔ December 2004.  Na ɔyɛ Asuogyaman mantam no MP.  Wɔpaw no sɛ mmrahyɛbaguani maa saa mantam yi wɔ Ghana Republic a ɛtɔ so nnan no mmrahyɛbagua a ɛtɔ so nnan ne nsia no mu.

## Abatow a wɔyɛ
Wɔpaw Osei-Ameyaw sɛ mmrahyɛbaguani ma Asuogyaman mantam a ɛwɔ Ghana Apuei Fam mantam mu wɔ afe 2004 Ghana amansan abatow mu. Odii nkonim wɔ New Patriotic Party no tekiti so . Na ne mansin no yɛ mmrahyɛbagua nkongua 22 no fa wɔ nkongua 28 a Ɔman Ho Dɔ Kuw Foforo no dii wɔ saa abatow no mu maa Apuei Fam Mantam no mu .  New Patriotic Party no nyaa mmrahyɛbagua nkongua 128 wɔ nkongua 230 mu.  Wɔde abatow 17,806 na ɛpaw no wɔ abatow a ɛfata a wɔtow nyinaa mu 34,479 mu. Eyi ne abatow a ɛfata a wɔtow nyinaa mu 51.6% yɛ pɛ. Wɔpaw no sen Emmanuel Dwamena Bekoe a ofi National Democratic Congress, Foli Emmanuel Wonder Kwadzo a ofi Convention People’s Party ne Joses Asare Akoto ne Mustapha Kofi Fiadzigbe a wɔn baanu nyinaa yɛ wɔn a wɔde wɔn ho. Eyinom nyaa abatow 15,873, 142, 426 ne 146 wɔ abatow a ɛfata a wɔtow nyinaa mu. Eyinom ne abatow a ɛfata a wɔtowee nyinaa mu 46%, 0.4%, 1.2% ne 0.4% yɛ pɛ.

Wɔ afe 2008 mu no, ɔdii nkogu wɔ amansan abatoɔ no mu wɔ Joses Asare Akoto a ɔfiri asɔretiafoɔ kuo National Democratic Congress mu no mu denam abatoɔ 1,135 so. Wɔ afe 2012 mu no, ɔsan sii akan maa ɔmansin koro no ara. Ɔdii nkonim wɔ afe 2012 amansan abatoɔ no mu wɔ New Patriotic Party tekiti so . Na ne mansin no ka mmrahyɛbagua nkongua 19 a ɛwɔ nkongua 27 a Ɔman Ho Dɔ Kuw Foforo no dii wɔ saa abatow no mu wɔ Apuei Fam Mantam no mu no ho .  New Patriotic Party no nyaa mmrahyɛbagua nkongua 108 wɔ nkongua 230 mu.  Wɔde abatow 20,750 na ɛpaw no wɔ abatow a ɛfata a wɔtow nyinaa mu 40,415 mu. Eyi ne abatow a ɛfata a wɔtow nyinaa mu 51.34% yɛ pɛ. Wɔpaw no sen Joses Asare Akoto a ofi National Democratic Congress, Solomon Adu Obuobi a ofi Progressive People’s Party, Slanzy Atsu Wornah a ofi People’s National Convention, Mensah Albert Corbla a ofi Convention People’s Party ne Dwamena Bekoe a ofi National Democratic Party. Eyinom nyaa abatow 18,650, 624, 39, 95 ne 257 wɔ abatow a ɛfata a wɔtow no nyinaa mu.  Eyinom ne abatow a ɛfata a wɔtowee nyinaa mu 46.15%, 1.54%, 0.10%, 0.24% ne 0.64% yɛ pɛ.

## Ankorankoro asetra
Osei-Ameyaw yɛ Kristoni.  Ɔwaree na ɔwɔ mma baanu.

## Nsɛm a wɔde gyinaa so

Nkyekyεmu:Ghana mmrahyɛbadwafoɔ 2005–2009
Nkyekyεmu:Ghana mmrahyɛbadwafoɔ 2013–2017